Ålön

Ålön on Paraisten suurin saari. Saaren pinta-ala on 70 neliökilometriä ja asukasluku on 930, joskin kesäasukkaita on huomattavasti enemmän. Paraisten keskusta sijaitsee pääosin Ålöllä. Keskustan jakaa Kirkkosalmi, joka erottaa Ålön Kirkkosaaresta. Mantereelta alkava Seututie 180 kulkee Ålön läpi Nauvon lautalle.

Ålötä ympäröivät vesialueet ovat Airisto, Vappari ja Kirkkoselkä. Keskellä saarta on 1950-luvulla padottu makeanvedenallas, jonka koillispuolella on saaren ainoat järvet Mustfinn träsket, Gräggböle träsket ja Lampisträsket. Järvet ovat merkittäviä lintuvesiä. Ålöllä ei ole jokia tai luonnonmukaisia puroja.

Lähteet

Paraisten saaret